Aalborg Stiftstidende, 1837-06-24
Blandt de til fremmede Lande i d. M. udførte Producter, vare: 9000 Lpd. Flesk, 4000 Lpd. saltet Kjød, 56,000 Pd. Uld, 1900 Lpd. Kalveskind, 2000 Skpd. Oliekager, 5300 Skpd. Patent Gjødning, 2800 Skpd. Been, 1350,000 Pd. Hvedemeel, 350,000 Pd. Brød, 98,000 Pd. Sirup &c. Af Hr. Generalkrigscommissair Dr. Neergaard er i disse Dage, paa Hr. Universitets=Boghandler Reitzels Forlag, udgivet nogle interessante Betragtninger over Petri Claudius F. C. Worms aandelige Tilstand med Hensyn til den Tønderske Drabssag. Forfatteren siger: "Ved at gjennemlæse Procurator F. M. Langes mesterlige Defensionsskrift for Arrestanten Petri Claudius Ferdinand Emil Worm, som er tiltalt for Mord m. m., opkom uvilkaarligen hos mig adskillige Betragtninger og Worms aandelige Tilstand med Hensyn til Mordet, som han er sigtet for, og den vidunderlige Maade, paa hvilken han har vedgaaet at have udøvet det. Nogle af disse Betragtninger meddeles her - efterat jeg tillige cursorisk har gjennemløbet de over ham for Politiretten optagne Forhør - men ingenlunde i den Tanke, at de fortjene at ændses ved Sagens retslige, Undersøgelse og Paadømmelse; de ere blot nogle ubetydelige Tankeglimt, der muligen efter den dybttænkende Defensors Ønske og Opfordring kunne anledige Andre til, med større Grundighed og Udførlighed, at undersøge og prøve Worms psychiske Tilstand og yde et Udbytte, der bidrog til hans gaadefulde Caracteers og hele Gemytsbeskaffenheds end nøiere Oplysning. De Spørgsmaal, som især paatrængte sig mig til Besvarelse, vare: 1) Er det sandsynligt, at Worm i Henseende til sin særegne psychiske Tilstand kan have begaaet det Mord, hvorfor han er tiltalt, 2) Har Worm end virkelig begaaet Mordet, er det da sandsynligt, at han har handlet med klar Selvbevidsthed, - at han i den Grad har besiddet moralsk Frihed som den ved Cultur og Øvelse, styrkede og ophøiede Selvvirksomhed, hvilken Fornuften hos Mennesket almindeligen bør have, for at bestemme dets Handlinger), at Mordet kan ubetinget tilregnes ham, - Eller have Omstændigheder sat Skranker for hans Villie, virket paa den (mangen overilet Handling, der førte til den største Elendighed, var blot en Følge af en slet Fordøielse, en sygelig Lever, en svag Mave o. s. v.) og indskrænket den formedelst et eller andet oprindeligt Anlæg, een eller anden instinctartet Hang, Tilbøielighed og Drift, der var uafhængig af Forstanden eller Fornuften, fordi han ei har søgt ved disse fra en tidlig Alder af at tæmme og regiere hine, men derimod har underholdt og qvæget dem ved Vanen, saa at de omsider have faaet Herredømmet over Villien? – Eller vare hans Handlinger endog en Følge af en umodstaaelige ud= eller indvortes Nødvendighed, der indvirkede paa hans physiske og aandelige Organisme, og altsaa aldeles ikke tilregnelige?" Forfatteren udvikler derpaa, hvorledes det kan ansees for at være tvivlsomt, om Worm virkelig er Tønders Morder, og viser at flere Omstændigheder synes klart at godtgjøre, at Worms Sindstilstand er saa forvirret, at hans Handlinger ikke kunne medføre Tilregnelse. Til Slutningen bemærker Forfatteren, at han med beraad Hu, for ikke at give Nogen mindste Anledning til at troe, han var saa ubeskeden at ville foregribe de Herrer, som dømme i Worms Criminal=Historie, i deres Kiendelse om samme, har undladt, at meddele et endeligt Resultat af de meddeelte flygtige Betragtninger.